recursal/SuperWikiNEXT-32B huggingface dataset:
Hans Borgenstjerne Andersen som fange Foto: Daniel Georg Nyblin 1913–15, portrett fra forbyteralbum fra kriminalavdelinga ved Oslo Politikammer / Arkivverket 
**Hans «Borgenstjerne» Andersen**, også omtalt som **Hans Petter Herman Andersen Sørum Lysgaard** og annet, (født 19. november1850 i Jevnaker, død etter 1914) var en svindler som skal ha lurt rundt 500 kvinner til å gi eller låne seg penger. Av yrke var Andersen musiker og omreisende skuespiller. Han brukte en rekke navn og skal ha vært forlovet med 477 kvinner. Han ble dømt over ti ganger, den første gangen som «bondefanger» i 1874, den siste i Kristiania i januar 1912, da fikk fire års fengsel for bedrageri og underslag. Den siste rettssaken fikk stor oppmerksomhet i norske aviser.

* Portrett fra forbryteralbum 1885–87Portrett fra forbryteralbum 1885–87
* Portrett fra forbryteralbum 1902–04Portrett fra forbryteralbum 1902–04

Referanser
----------

1. ↑  Lokalhistoriewiki om Hans Borgenstjerne Andersen
2. ↑  Telste, Kari (1950-) (1999). *Brutte løfter: en kulturhistorisk studie av kjønn og ære 1700-1900*. Oslo: Unipub. s. 419–453.
3. ↑  Heiestad, Sigurd (1903-1987) (1946). *Av folkelesningens saga*. Oslo: Halvorsen. s. 67.
4. ↑  *Morgenbladet 1912.01.12*. Norge;Oslo;;Oslo;;;;. 1912-01-12. s. 3.
5. ↑  Dybwad, Vilhelm (1863-1950) (1937). *Retten er satt*. Oslo: Gyldendal. s. 5-24.

Eksterne lenker
---------------

* (en) Hans Borgenstjerne Andersen – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Ingared** er et tettsted i Alingsås kommune i Västra Götalands län i landskapet Västergötland i Sverige. Det ligger cirka 11 kilometer sørvest for Alingsås. I 2010 hadde tettstedet 1 299 innbyggere.

Ingared består nesten utelukkende av boligområder, da de fleste innbyggerne pendler til Alingsås, Lerum eller Göteborg. I Ingared finnes det barnehage og skole opp til sjette klasse. Det finnes også et eldrehjem med distriktssykepleier. Av idrettsanlegg er det lysløype, flere tennisbaner, fotballbaner for sjumannslag og en bane for sandvolleyball. 

Ingared betjenes av busser mellom Hemsjö kyrka og Norsesund ved Västra stambanan, som ligger to kilometer unna via gang-/sykkelsti. Det går også rutebusser til Alingsås og Tollered langs E20. 

Hemsjö IF er stedets idrettslag med aktiviteter som bordtennis, fotball og turn. Mange av aktivitetene finner sted i stedets idrettshall, Ingaredshallen.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 4. april 2016.

Eksterne lenker
---------------

* Nettsidene til Hemsjö IF

| * v
* d
* r
Alingsås kommune i Västra Götalands län i Sverige |
| --- |
|  | Alingsås **·** Gräfsnäs **·** Hjälmared **·** Ingared **·** Sollebrunn **·** Stora Mellby **·** Västra Bodarna |  |

|  |  |
| --- | --- |
| Oppslagsverk/autoritetsdata | GeoNames
 |
**Stacey Annette Nuveman** (født 26. april 1978 California), amerikansk softballspiller som deltok i de olympiske leker 2000 i Sydney, 2004 i Athen og 2008 i Beijing.

Nuveman ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.

Fire år senere, under sommer-OL 2004 i Athen vant hun sin andre olympiske gullmedalje i softball. USA vant finalen mot Australia med 5-1, og i 2008 var hun med på det amerikanske laget som kom på andreplass i softballturneringen bak Japan. USA tapte finalen mot Japan med 1-3. Det var første gangen som USA ikke ble olympiske mestere i softball og det var fjerde og siste gangen som softball var med som olympisk sport.

OL-medaljer
-----------

* Gull 2000 Australias flagg Sydney - **Gull** i softball USAs flagg USA
* Gull 2004 Hellas’ flagg Athen - **Gull** i softball USAs flagg USA
* Sølv 2008 Kinas flagg Beijing - Sølv i softball USAs flagg USA

Referanser
----------

1. ↑   Freebase-data fra Google[Hentet fra Wikidata]

Eksterne lenker
---------------

* (en) Stacey Nuveman – Olympedia Rediger på Wikidata

* (en) Stacey Nuveman – Sports-Reference (OL-resultater – arkivert) Rediger på Wikidata
**Lio Tipton** (født **Analeigh Christian Tipton**; 1988 i Minneapolis i Minnesota) er en amerikansk skuespiller, modell og kunstløper.

Tipton ble født i Minnesota, men vokste opp i Sacramento i California. Hen var en meget talentfull kunstløper tidlig i tenårene, og vant det amerikanske juniormesterskapet i parløp to ganger sammen med konkurransepartneren Phillip Cooke. Tipton la opp som profesjonell kunstløper allerede som 16-åring, men fortsatte som aktiv på lokalt nivå og i konkurranser til inntekt for gode formål.

I 2008 deltok Tipton i realityserien America's Next Top Model, og endte opp som nummer tre i konkurransen. Hen signerte deretter kontrakt med modellbyrået Ford Models. Hen har i tillegg ambisjoner om å bli manusforfatter.

Skuespillerkarriere
-------------------

Tiptons skuespillerkarriere startet da hen fikk en gjesterolle i den populære situasjonskomedien *The Big Bang Theory* i 2008. Tre år senere fikk hen en liten rolle i superheltfilmen *The Green Hornet*. Tiptons gjennombrudd kom samme år i den romantiske dramakomedien *Crazy, Stupid, Love.*, der hen spilte en av hovedrollene, mot skuespillere som Steve Carell, Ryan Gosling, Emma Stone og Julianne Moore. Hen har også hatt en stor gjesterolle i TV-serien *Hung*.

I 2013 spilte hen i Jonathan Levines zombiefilm *Warm Bodies* mot Nicholas Hoult, Teresa Palmer og John Malkovich.

Filmografi
----------

### Spillefilm

* 2013: *Warm Bodies* – Nora
* 2012: *Buttwhistle* – Rose
* 2011: *Damsels in Distress* – Lily
* 2011: *Crazy, Stupid, Love.* – Jessica Riley
* 2011: *The Green Hornet* – Ana Lee

### TV

* 2011: *Hung* – Sandee (8 episoder)
* 2008: *The Big Bang Theory* – Analeigh (1 episode)

### Kortfilm

* 2008: *The Dark Lord's Lament* – True Love

Referanser
----------

1. ↑  Nolfi, Joey (3. juni 2021). «'America's Next Top Model' star Lio Tipton 'proud' to come out as queer and non-binary». *EW.com* **(engelsk)**. Besøkt 21. april 2023.

Eksterne lenker
---------------

* (en) Lio Tipton på Internet Movie Database Rediger på Wikidata

* (sv) Lio Tipton i Svensk Filmdatabas Rediger på Wikidata

* (da) Lio Tipton på Filmdatabasen Rediger på Wikidata

* (da) Lio Tipton på Scope Rediger på Wikidata

* (fr) Lio Tipton på Allociné Rediger på Wikidata

* (en) Lio Tipton på AllMovie Rediger på Wikidata

* (en) Lio Tipton hos Rotten Tomatoes Rediger på Wikidata

* (en) Lio Tipton hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz
 |
En **stablecoin** er en kryptovaluta som er knyttet til et annet stabilt aktivum, som gull eller amerikanske dollar. Det er en valuta som er global, men ikke er knyttet til en sentralbank[] og har lav volatilitet. Dette muliggjør praktisk bruk av bruk av kryptovaluta som å betale for ting hver eneste dag, siden overføring med bitcoin medfører høye kostnader og mulig valutarisiko mellom at transaksjonen begynner og at den blir utført.

Hittil er stablecoins mest brukt for å ha et trygt fristed når det er uro i kryptomarkedet. For de som spekulerer i kryptovaluta, er det uønsket å gå tilbake til fiat (Amerikanske dollar, Euro) når det er korreksjoner i markedet. Da er det tilrådelig å ha en stabil valuta lett tilgjengelig. 

I 2020 er USDT (USD Tether) den mest kjente stablecoin som benyttes i handel, en kryptovaluta som er låst til dollaren. På flere av de største kryptobørsene, inkludert Binance og Bittrex, kan kryptovaluta veksles direkte til Tether. På samme måte kan man bytte tilbake til ønskede valutaer når man vil gå inn på markedet igjen. Tether er under etterforskning av statsadvokaten i delstaten New York for bokføringssvindel, og myndighetene mistenker at Tether ikke hadde de reservene i USD som lovet for å sikre valutaen.

Referanser
----------

1. ↑  «A Guide to Saving on Bitcoin's High Transaction Fees». *CoinDesk* **(engelsk)**. 26. februar 2021. Besøkt 28. mars 2021.
2. ↑  «Crypto Crime Cartel: The end is nigh for Tether». *CoinGeek* **(engelsk)**. 15. januar 2021. Besøkt 28. mars 2021.

Eksterne lenker
---------------

* Forbes - Explaining Stable Coins, The Holy Grail Of Cryptocurrency Besøkt 15. juni 2018,
* ICOshock - What are Stablecoins Besøkt 15. juni 2018.
**Hans Saron Blom Svendsen** (født 7. juli 1882 i Veldre, død 28. oktober 1969) var en norsk prest og kirkehistoriker.

Hans Blom Svendsen var sønn av presten Reinert Svendsen (født 1849) og Hanna Boyine Blom (1846–1894). Han ble student i 1901 og *cand. theol.* fra Universitetet i Kristiania i 1907. Samme år ble han konstituert klokker i Larvik. I 1909 ble han kallskapellan i Kviteseid. Han ble konstituert residerende kapellan i Bodin i 1910, og sogneprest i Fauske i 1917. I 1919 ble han ansatt som arkivar i Riksarkivet; fra 1921 var han førstearkivar. Fra 1940 til 1952 var han sogneprest i Sem.

Blom Svendsen utga *Norsk salmesang* i tre bind (*Bibliotheca Norvegiæ Sacræ*, 1933–1955), *Den norske kirkes presteforening 1900–1950* (1950) og *Streiftog gjennom salmeboken* (1959), samt en prekensamling.

Referanser
----------

1. ↑   Historisk befolkningsregister[Hentet fra Wikidata]
2. ↑   Digitalarkivet, www.digitalarkivet.no[Hentet fra Wikidata]

Kilder
------

* N. F. Leganger: *Norges geistlighed og andre norske teologiske kandidater i fast stilling i 1925*. Oslo: Hanche, 1925.
* «Svendsen, Hans Saron Blom», i *Aschehougs konversasjonsleksikon*. Oslo: Aschehoug, 1972.

Eksterne lenker
---------------

* (no) Publikasjoner av Hans Blom Svendsen i BIBSYS

  


|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF
 |
Dette navnet følger spansk navneskikk og alfabetiseres derfor etter det første av de to etternavnene.
**Rubén Plaza Molina** (født 29. februar 1980 i Ibi) er en tidligere profesjonell spansk landeveissyklist. 

Plaza var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

Han la opp etter 2019-sesongen.

Meritter
--------

2003
 Nasjonal Mester Landevei
5. etappe, Regio-Tour
2004
5. etappe, Troféu Joaquim Agostinho
2005
Sammenlagt + 2. etappe, GP Internacional Costa Azul
Sammenlagt + 4. etappe, Vuelta a Aragón
2. etappe, Vuelta a Murcia
20. etappe, Vuelta a España
2006
Clásica a los Puertos de Guadarrama
5. etappe, Vuelta a Asturias
1. etappe, Trofeú Joaquim Agostinho
2007
Sammenlagt, Vuelta a La Rioja
2008
Sammenlagt, Vuelta a la Comunidad Valenciana
1. etappe, Vuelta a la Comunidad de Madrid
Prologen, Volta a Portugal
2009
 Nasjonal Mester Landevei
4. etappe, Vuelta a Murcia
6. etappe, Volta a Portugal
3. etappe, Circuit de Lorraine
2013
Sammenlagt + 3. etappe, Vuelta a Castilla y León
2015
16. etappe, Tour de France
20. etappe av Vuelta a España
2018
Sammenlagt + 3. etappe, Vuelta a Castilla y León

Referanser
----------

1. ↑  «Disse står på dop-lista». *Nettavisen*. 30. juni 2006.
2. ↑  «Plaza retires aged 39 after Il Lombardia». *cyclingnews.com* **(engelsk)**. 14. oktober 2019.

Eksterne lenker
---------------

* (en) Rubén Plaza – kategori av bilder, video eller lyd på Commons Rediger på Wikidata
* (en) Rubén Plaza – UCI Rediger på Wikidata

* (en) Rubén Plaza – ProCyclingStats Rediger på Wikidata

* (en) Rubén Plaza – Cycling Archives Rediger på Wikidata

* (en) Rubén Plaza – Cycling Quotient Rediger på Wikidata

* (en) Rubén Plaza – CycleBase Rediger på Wikidata
**Hedda Kise** (født 16. desember 1972 i København) er programleder på TV 2 i Norge. Hun har gjort seg særlig bemerket i *God morgen Norge* og diverse turprogrammer. For programserien *Turklar* på TV 2 mottok hun i 2005 BarneVaktens pris for «beste familieprogram». Hun ble også utnevnt som ambassadør for «Friluftslivets År 2005». I begrunnelsen het det at hun gjennom sin innsats i programserien *Turklar* har vært en god rollemodell for barn, ungdom, småbarnsforeldre og kvinner.

Oppvekst
--------

Foreldre er Niels Højgaard og Eva Margrethe Kise. Bodde de første årene i København og flyttet deretter med den øvrige familie til Skien.

Utdannelse
----------

Utvekslingsstudent (AFS) i USA i 1989. Avgangseksamen og High School Diploma i USA. Deretter avsluttende eksamen ved Skien videregående skole som privatist. Studier av fransk språk og kultur ved universitetet i Angers, Frankrike. I 1993 tok hun fransk grunnfag ved Københavns Universitet og i 1994 statsvitenskap grunnfag ved Universitetet i Oslo. Sommerjobb som journalist i *Varden* i 1988, deretter freelancejournalist for avis og radio. Fast ansatt i NRK i 1995. Fast ansatt i TV 2 i 1997.

Tiden i NRK
-----------

Hedda Kise jobbet med både radio og TV i NRK fram til august 1997. Blant annet var hun med på å starte opp de lokale tv-sendingene for Telemark, Vestfold, Buskerud og Østfold der hun blant annet fungerte som programleder og vaktsjef. Hun har også jobbet som reporter i Dagsrevyen.

Programmer på TV
----------------

* NRK 4, 1996-97 - reporter, programleder og vaktsjef
* Dagsrevyen, 1996 - reporter
* *God morgen Norge!*, 1997-99 – programleder sammen med Øyvind Mund
* *God kveld Norge*, 1997-98 – programleder
* *Komplottet* (1998) (offer)
* *TV-aksjonen* for Plan, 1998 – programleder
* *Rebusløpet* (1999) (deltaker)
* *Gjennom nøkkelhullet* (1999) (deltaker)
* *Copacabana* (2000) (gjest)
* *Underholdningsnyhetene*, 2000 – anker
* *Absolutt underholdning*, 2002 – reporter
* *Dyreriket*, 2002-2005 – programleder
* Nyhetene, 2002-2004 – anker
* *Turklar*, 2005 – programleder
* *Familieliv*, 2005 – programleder
* *Svigerdatter søkes*, 2006-2007 – programleder
* *Jenter på hjul*, 2010-2012 – programleder
* Artistgallaen for SOS Barnebyer, 2012 - programleder
* TV2 Sporty - gjør livet lettere, 2012-2014 - programleder

Eksterne lenker
---------------

* (no) Offisielt nettsted Rediger på Wikidata
* (en) Hedda Kise på Internet Movie Database Rediger på Wikidata
* (no) Selverklært TV-slave hos Dagbladet
* (no) Håpefull Hedda hos klikk.no
* (no) Turklar hos TV 2
**Hans Braarvig** (født 17. april 1905, død 11. februar 1986) var en norsk forfatter, oversetter, forlagsmann og tegneseriepioner. Han brukte også pseudonymet **Håkon Bjerre**, både som forfatter og oversetter.

Braarvig skrev både voksenbøker og guttebøker. For sine barnebøker benyttet han pseudonymet Håkon Bjerre. Pseudonymet brukte han også ofte også når han oversatte barnebøker. Det finnes fram til midten av 1950-tallet igjen på seriebøker som Den ensomme rytter og Biggles, men også på de første oversettelsene av Pippi Langstrømpe og andre.

Braarvig var ansatt i Damm forlag, og ledet under andre verdenskrig forlaget etter at eieren Arne Damm ble arrestert og sendt til Tyskland i 1942. I denne tiden ble han en foregangsmann for norske tegneserier ved sitt arbeide med *Damms billedserier* - Norges første tegneseriehefte. Han fikk tegneren Jacob Grundt til å lage tegneserie av Edward S. Ellis Hjortefot-bøker, og skrev selv manus til serien basert på bøkene. Fra 1943 skrev han som Håkon Bjerre manus for en egenforfattet tegneserie ved navn *Den grå ulv*.

I 1966 fikk Braarvig Bastianprisen for sin oversettelse av Günter Grass *Hundeår*. I 1978 fikk han Kultur- og kirkedepartementets oversetterpris for barne- og ungdomslitteratur for sitt arbeide med *Paula* av Christina Kövesi.

Hans Braarvig er far til religionshistorikeren Jens Braarvig.

Bibliografi
-----------

* *Helt mot høvding* – (1938)
* *Grønne djevler* – sakprosa, historien om No. 5 Troop 10 Interallied Commando (1950)
* *Stormen* – (1950)
* *Uvær ved Sankt-Hans* – (1957)
* *Kadetten fra «Bounty»* – (1964)
* *Eventyr fra Tusen og en natt* – eventyr i gjenfortelling (1976)

### som Håkon Bjerre

* *Hjalle og vi* – (1937)
* *Hjalle og vi i Spania* – (1938)
* *Den flyvende skarabé* – (1942)
* *Japps underlige eventyr* – (1942)
* *Fetter John* – (1944)
* *Keiseren av Spania* – (1946)

Referanser
----------

1. ↑  Kjell Steen: Serieheftepionerene, artikkel på www.tegneserier.no

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** MusicBrainz **·** Discogs
 |
**Kirkelig dogmatikk** (ty. *Kirchliche Dogmatik*), utgitt 1932-68, er hovedverket til den sveitsiske protestantiske teologen Karl Barth. 

Formålet med verket var «å ta alt som er sagt tidligere, tenke gjennom det på ny, og artikulere det på nytt som en teologi om Guds nåde i Jesus Kristus». Verket, som består av over 9000 sider, har fire bind og består totalt av 13 delbind (i tillegg et indeksbind). Det er særpreget fordi det mangler en tradisjonell prolegomena, dvs. en filosofisk innledning hvor det redegjøres for forutsetninger og metode.

Innhold
-------

1. Læren om Guds ord og prolegomena til Kirkelig dogmatikk

1.1. Guds ord som kriterium for dogmatikk; Guds åpenbaring: Den trinitariske Gud (§§ 1-7; 8-12)
1.2. Guds åpenbaring: Ordets inkarnasjon; Guds åpenbaring: Udgytelsen av Den hellige ånd; Den hellige skrift; Kirkens forkynnelse (§§ 13-15; 16;18; 19-21; 22-24)
2. Læren om Gud

2.1. Kunnskapen om Gud; Guds virkelighet (§§ 25-27; 28-31)
2.2. Guds nådevalg; Guds bud (§§ 32-35; 36-39)
3. Læren om Skapelsen

3.1. Skapelsens verk (§§ 40-42)
3.2. Skaperverket (§§ 43-47)
3.3. Skaperen og det skapte (§§ 48-51)
3.4. Gud Skaperens bud (§§ 52-56)
4. Læren om forsoningen (ufullendt)

4.1. Forsoningslærens gjenstand og problemer. Jesus Kristus, Herren som tjener (§§ 57-63)
4.2. Jesus Kristus, Herren som tjener. (§§ 64-68)
4.3. Jesus Kristus, det sanne vitne (§§ 69-73)
4.4. Det kristne liv [fragment]; dåpen (§§ 30)

Litteratur
----------

* Hunsinger, George. *How to Read Karl Barth: The Shape of His Theology*. Oxford University Press. 1993.

Eksterne lenker
---------------

* Omfattende informasjon om litteratur av og om Karl Barth
* Karl Barth's *Kirchliche Dogmatik*: A Short Summary (engelsk) Arkivert 28. juni 2010 hos Wayback Machine.
* Karl Barth arkivet i Basel: Samlet utgave og moderne Barth fortolkninger

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
Hr 161.106.0 ved Hallsberg.
**Hector Rail** er et jernbaneselskap som siden etableringen i 2004 har kjørt godstrafikk på jernbanenettet i Sverige og i Norge samt gjennom Danmark til Ruhrområdet i Tyskland.

Hoveddelen av Hector Rails virksomhet er basert i Hallsberg sør for Örebro, men ettersom trafikken drives fra Piteå nord i Sverige til Wanne-Eickel i Tyskland har selskapet personale ved flere plasser. Siden starten av Hector Rail har foretaket ekspandert markant og produserer rundt 5 millioner fraktkilometer per år i Sverige og Norge tilsammen.

Lokomotivflåte
--------------

* 3 – HR type 141
* 11 – HR type 142
* 6 – HR type 161
* 12 – HR type 241
* 2 – HR type 441
* 7 – HR type 242
* 4 – HR type 841
* 3 – HR type 921
* 2 – HR type 941
* 2 – HR type 942

Referanser
----------

1. ↑   svensk organisasjonsnummer 556663-0132[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Hector Rail – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Hans Henrik Bordevik** (født 14. oktober 1837 i Trondheim, død 19. oktober 1867) var en norsk journalist og teaterdirektør.

Liv
---

Han var sønn av matros Hans Oliver Bordevik og Edvardine Madsine Tiller. Alt som lite barn mistet han foreldrene, men fikk hjelp til å komme inn på latinskolen i Trondheim, hvor han ble student i 1857. De videre studiene ble imidlertid avbrutt av økonomiske grunner. Fra 1859 skrev han for *Aftenbladet*, hvor han var teateranmelder. Sommeren 1861 ble han direktør for Det norske Theater i Bergen, etter først å ha foretatt en studiereise til København samme vår. Han forble teaterdirektør til teateret ble oppløst våren 1863. Deretter var han igjen medarbeider for *Aftenbladet* til sin død.

Jonas Lie har skrevet et minnedikt over ham.

Referanser
----------

1. ↑   sceneweb.no[Hentet fra Wikidata]

Litteratur
----------

* «Bordevik, Hans Henrik», i Halvorsen, J.B. (1885). *Norsk Forfatter-Lexikon 1814-1880*. Kristiania: Den Norske Forlagsforening.

Eksterne lenker
---------------

* (no) Hans Bordevik hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Kirkefondet** er en dansk kirkelig organisasjon som skal inspirere og gi råd til Folkekirkens menigheter i deres arbeid med å skape liv og vekst i kirken.

Organisasjonen holder til på Frederiksberg, har en stab av lønnede medarbeidere og en krets av frivillige aktive og finansieres ikke av offentlige midler, men av innsamlinger og gaver.[] Det arbeides blant annet med målsetning i kirkens arbeid, fremtidens menigheter, veikirker og andre åpne kirker og fornyelse i gudstjenesten. Kirkefondet utgir diverse materiale og holder kurs og foredrag om Folkekirken.

Kirkefondet ble opprettet i 1890, opprinnelig under navnet Københavns Kirkefond, og arbeidet med å samle inn penger og få bygget kirker i den raskt voksende hovedstaden. Dessuten var målsetningen å bygge aktive menigheter i de nye kirkene. Senere ble Kirkefondets arbeidsområde utvidet til hele landet. Etter en lovendring som ga mulighet for å finansiere nye kirker gjennom kirkeskattemidler skiftet Kirkefondets arbeid karakter. 

Til sammen har Kirkefondet stått bak oppføringen av mer enn 100 kirker, de fleste av dem i Københavnområdet.

Referanser
----------

1. ↑  «Om Kirkefondet» **(dansk)**. Kirkefondet. Besøkt 18. juli 2018.
2. 1 2  Bollmann, Kaj (2001). «De små kirkers fremmarch». I Gravgaard, Anne-Mette; Kjær, Ulla; Christensen, Hanne. *Storbyens virkeliggjorte længsler. Kirkerne i København og på Frederiksberg 1860-1940* **(dansk)** (1 utg.). København: Foreningen til Gamle Bygningers Bevaring. s. 13–16. ISBN 87-87546-18-3.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** BIBSYS **·** VIAF **·** VIAF **·** LCCN
 |

Portal: Danmark
**Rud** (fra norrønt *ruð*, i betydningen nyrydningsgård) er et vanlig stedsnavn og etternavn i Norge, men skriveformen er Rud bare brukt av kun 362 personer per 2019. Skriveformen Ruud er vanligere brukt som etternavn i Norge og brukes 4571 personer (2019).

En rekke stedsnavn er sammensatt med navnet på bonden som ryddet området, som Ellingsrud, der personen Elling stod for nyrydningen, trolig en gang mellom år 1050 og 1350 når dette begrepet var vanligst brukt.

Geografi
--------

### Norge

* Rud (Bærum), strøk i Bærum kommune
* Rud (Lunder), storgård i Soknedalen
* Rud (Rælingen), strøk i Rælingen kommune

#### Rud i sammensetning

##### Oslo

* Ammerud
* Bogerud
* Ellingsrud
* Grorud
* Haugerud
* Hellerud
* Karlsrud
* Klemetsrud
* Langerud
* Linderud
* Lofsrud
* Manglerud
* Mortensrud
* Rognerud
* Skullerud
* Sollerud
* Tokerud
* Trosterud
* Ulsrud

### Sverige

Rud er også etterledd i svenske stedsnavn og betyr "ryddet mark". Det finnes også i formene -red, -röd, -rud, -rödje og -rödja. Det finnes også ensomt som navn i en bydel i Karlstad samt ett tettsted i samme kommune. Det forekommer også på to plasser i Hammarö kommune. 

### Danmark

Rud er dessuten navnet på en høyde 132 moh. ved Møns Klint i Vordingborg kommune i Danmark.

Personer
--------

* Espen Rud, norsk jazzmusiker
* Elin Marie Rud, en norsk journalist, og redaktør
* Nils Johan Rud, norsk forfatter og redaktør
* Borghild Rud, norsk tegner og illustratør

Bygninger
---------

* Rud kirke, en langkirke i Modum kommune.
* Rud skole, peker til flere norske skoler

Se også
-------

* Hari Rud, elv i Afghanistan og Turkmenistan

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Rud*.
Patrasbukten sett fra verdensrommet i mars 1994
Patrasbukten
**Patrasbukten** (gresk: Πατραϊκός Κόλπος, *Patraikós Kólpos*), også kjent som **Patraikosbukten**, er en bukt i Det joniske hav i Hellas. I øst ligger Rionstredet mellom nesene Rio og Andirrio med Korintbukta på den andre siden. I nord ligger prefekturet Etoloakarnania ut mot bukten, mens Akhaia ligger i sør. I vest ender bukten ved en linje fra øya Oxía til Kapp Araxos. Den er 40–50 km lang og 10-20 km bred med et areal på 350–400 km².

Havnebyen Patras ligger i sørøst og er den eneste større havnen i bukten. Fra her går det ferger til Ancona og Brindisi i Italia i tillegg til Kefallinia. Mesolongi har også en havn. Det ligger strender i sør, i øst og enkelte steder i nord. De gamle havnene i Rio og Andirrio ligger øst i bukten. Det er mye fisk i Patrasbukten.

Tre store sjøslag ble utkjempet i Patrasbukten: Slaget ved Zonchio i 1499, slaget ved Modon i 1500 og slaget ved Lepanto i 1571. Sistnevnte er et av historiens største sjøslag. Selv om de to førstnevnte slagene enkelte ganger også blir kalt «slagene ved Lepanto», er det sistnevnte slag som har blitt knyttet mest med navnet. Lepanto er i dag kjent som Nafpaktos og ligger lenger inne i det som er kjent som Korintbukta. Slaget ved Patras, som ble utkjempet mellom flåtene til Det russiske keiserdømmet og Det osmanske riket, fant sted her i 1772. 

Under andre verdenskrig traff skipet «Vivi» en sjømine og sank på 30 meters dyp i Patrasbukten den 11. september 1940.

Steder langs bukten
-------------------

* Rio − øst, strender
* Patras − øst, havn med strender
* Paralia − sørøst
* Roitika − sørøst
* Monodendri − sørøst
* Tsoukouleika − sør, sørøst
* Alissos − sør, strand
* Alykes, nord for Kato Akhaia − sør
* Ioniki Akti − sør
* Mavry Myti − sørvest
* Kapp Araxos − sørvest
* Mesolongilagunen − nordvest
* Mesolongi − nord
* Andirrio − nordøst, havn

Elver
-----

Elven Akheloos munner ut i Patrasbukten
De følgende elvene munner ut i Patrasbukten: 

* Nordsiden:
	+ Akheloos
	+ Evinos
* Sørsiden:
	+ Kharadros
	+ Glafkos, sør for Patras
	+ Peiros

Eksterne lenker
---------------

* Satellittbilde av blant annet Patrasbukten og andre områder vest i Hellas − sailingissues.com

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Rud** eller **Ruud** (gnr. 151 bnr. 1) er en storgård beliggende i Soknedalen (Lunder kirkesogn) i Ringerike kommune, Buskerud. Selve gården utgjør i overkant av 24 300 daa og består for det meste av produktiv barskog, som gran og furu. 

Rud (av norr. *Ruð* som betyr *rydning*) blir første gang nevnt i skriftlige kilder i 1528 (NRJ. IV 147), men er med stor sikkerhet mye eldre (selv om opprinnelsen er uavklart). I 1723 nevnes gården med to oppsittere.

Bygningsmassen ligger på en høyde langs fylkesvei 179 mellom Sokna og Solli, nord for Torevannets østbredd. Landbrukseiendommen strekker seg derfra og nordover mot grensen til Flå og nordvesterover lands Langevatnet, Breidvatnet, Sætertjern og Nordtjern ved Haverstingen.

På eiendommen er det blant annet registrert funn etter en steinalderbosetning (fredet) og en gravhaug fra jernalder (uavklart), samt at det er påvist minst elleve kullgroper (hvorav ni er fredet og to er uavklarte) fra perioden jernalder-middelalder.

Se også
-------

* Liste over gårder i Ringerike
* Rud
* Rudselva
**Patria AMV** (*Advanced Modular Vehicle*) er et pansret personellkjøretøy (PPK) åttehjulsdrift fra finske Patria, laget for å etterfølge Patria Pasi-serien. Senere ble det skilt ut en versjon med med sekshjulsdrift kalt Patria 6×6. Den første prototypen sto klar i 2001 og de første vognene ble levert til den finske hæren i 2003. Serieproduksjon startet i 2004.

Historie og utvikling
---------------------

Polens forsvar har bestil 313 AMV med 30 mm tårn fra Oto Melara og 377 vogner i andre konfigurasjoner. Disse skal leveres mellom 2004 og 2013. Noen av de polske kjøretøyene brukes i Afghanistan. De polske kjøretøyene kalles **KTO Rosomak** («jerv») i polsk tjeneste.

Den finske hæren har bestil 24 AMVer med AMOS bombekastersystemer og 62 AMVer med Protector RWS fjernstyrt våpenstasjon fra Kongsberg Defence & Aerospace. Disse er satt opp med enten M2 Browning maskingevær i 12,7 mm eller Heckler & Koch GMG granatkaster. Disse kjøretøyene kalles **XA-360** i finsk tjeneste.

Teknisk
-------

Kjøretøyet finnes i en rekke varianter som pansret personellkjøretøy, bombekasterbærer, ambulanse og kanonpanserjager. AMV er modulært oppbygget, og kan settes opp med forskjellige våpen, sensorer og sambandssystemer. Det viktigste kjennetenget på AMV er modulær design, som gjør at forskjellige våpen, sensorer og sambandsutstyr kan monteres på det samme basiskjøretøyet. Det finnes tegninger på PPK-versjoner, sambandsbærere, ambulanser og forskjellige varianter for ildstøtte med bombekastere og kanoner.

AMV er minebeskyttet opp til 10 kg TNT.

Varianter
---------

Den polske utgaven, kalt KTO Rosomak
PolenDen polske hæren har bestilt 313 AMV med 30 mm maskinkanon fra italienske Oto Melara og 377 AMV i forskjellige andre utgaver. Leveranser skal foregå mellom 2004 og 2013.
SloveniaDet slovenske forsvarsdepartementet meldte 12. juni 2006 at den slovenske hæren skal bruke 136 Patria AMV.

Referanser
----------

Eksterne lenker
---------------

* (en) Patria AMV – kategori av bilder, video eller lyd på Commons Rediger på Wikidata
* Produsentens hjemmeside
* AMV hos Army Technology (engelsk)
* AMV XC-360P hos army-guide.com (engelsk)

| * v
* d
* r
Moderne hjulgående pansrede kjøretøyer |
| --- |
| 4×4 | 
* Badger ILAV
* BOV
* Bushmaster
* Casspir
* Cobra
* Cougar
* Dingo
* Duro III
* Eagle
* FNSS Pars
* Fennek
* Iveco LMV
* M1117 Guardian
* Mamba
* M-ATV
* MaxxPro
* Mungo ESK
* Pinzgauer
* Puma
* Reva
* RG-12
* RG-31 Nyala
* RG-32 Scout
* RG-33
* S600
* Sand Cat
* Storm
* Tempest MPV
* VAB
* VXB
* Vodnik
* Wolf
* Renault Sherpa 2
* Komatsu LAV
* Tiuna
* Dozor-B

 |
| 6×6 | 
* AVGP Grizzly
* Boxer MRAV
* Buffalo
* CAVS
* Cougar HE
* Duro III
* EE-9 Cascavel
* EE-11 Urutua
* FNSS Pars
* Fuchs
* Grizzly HPV
* Mastiff PPV
* Pandur 6×6
* Pegaso BMR
* Pegaso VEC-M1
* Patria 6×6
* Pinzgauer
* Puma
* Ratel
* Patria Pasi
* WZ551 Type 92
* VAB
* LKOV Valuk
* Rheinmetall YAK

 |
| 8×8 | 
* Patria AMV
* ASLAV
* AV-81 Terrex
* Boxer MRAV
* BTR-3
* BTR-4
* BTR-80
* BTR-90
* BTR-94
* Centauro VBC
* CM-32
* FNSS Pars
* LAV-25
* LAV III
* Luchs
* Piranha
* Pandur II 8×8
* Rooikat
* Stryker
* OT-64
* VBCI

 |
| 10×10 | 
* FNSS Pars
* Piranha

 |
*For det Norske pasientombud*
Patientombuddets hovedkvarter ved Frederiksberg.
**Patientombuddet** var et dansk forvaltningsorgan under Ministeriet for Sundhed og Forebyggelse. Det ble opprettet 1. januar 2011 i henhold til lov om klage- og erstatningsadgang innenfor helsevesenet. Det opphørte 8. oktober 2015, da det ble en del av Styrelsen for Patientsikkerhed. 

Patientombuddets hovedoppgave var å behandle klager over den faglige behandling i det danske helsevesenet.

Organisasjon
------------

### Pasientklagesenter

Pasientklagesenteret mottar klager over den helsefaglige virksomheten i det danske helsevesenet og klager vedrørende pasientrettigheter. Under pasientklagesenteret hører også klager over avgjørelser fra de lokale psykiatriske pasientklagenevnder vedrørende tvangsbehandling.

### Erstatningssakssenter

Erstatningssakssenteret tar seg av klager over avgjørelser fra Patientforsikringen om erstatning for pasientskader og legemiddelskader.

Under erstatningssakssenteret hører:

* Patientskadeankenævnet, som behandler klager over pasientforsikringens avgjørelser vedrørende pasientskader.
* Lægemiddelskadeankenævnet, som behandler klager over pasientforsikringens avgjørelser vedrørende legemiddelskader.

### Læringsenhet

Læringsenheten under Patientombuddet ivaretar den sentrale administrasjon av rapporteringssystemet for utilsiktede hendelser i helsevesenet. Denne læringsenheten mottar på nasjonalt nivå de rapporterte hendelser og gjennomgår og formidler kunnskap herfra tilbake til helsevesenet.

### Internasjonal sykesikring

International Sygesikring veileder om rettigheter til helsehjelp etter dansk lovgivning, EU-regler og andre internasjonale avtaler om sykesikring under midlertidige opphold eller bopel i EØS-land og Schweiz.

Referanser
----------

1. ↑  Retsinformation. «Lov nr. 706 af 25. juni 2010».

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
**Rizalistiske kulter** er mer eller mindre organiserte folkereligiøse grupperinger på Filippinene som ærer den filippinske nasjonalhelt Jose Rizal som en gud. Jose Rizal, en ledende dikter, forfatter, lege og nasjonalist, ble henrettet av de spanske koloniherrer i Manila i 1896. 

Noen av tilhengerne av rizalistkultene er overbevist om at Rizal fremdeles lever, kanskje i et nytt Jerusalem i fjellene, og vil vende tilbake for å utfri sitt folk fra fattigdom og undertrykkelse. Rizal er blitt identifisert med Gud, eller betraktet som den nye Kristus (eller den filippinske Kristus), eller som Den hellige ånds kraft. Det er klare trekk av førkristen malayisk religiøsitet i de rizalistiske kultene. 

Blant de rizalistiske kulter må særlig fremheves *Iglesia Sagrada ni Lahi*, Rizal Church og Banner of the Race Church. I mange av de ytre former og symboler har rizalistene tatt inn katolske elementer, og elementer fra søreuropeiske frimureri, men i sin kjerne har de tradisjonelle førkristne malayiske trosforestillinger med et orakelpresteskap som gjerne er helt kvinnelig (Babaylan-prestinner), men tidsavgrenset og ikke livsvarig.
**Niels-Henrik Kolderup** (født 31. januar 1898 i Bergen, død 2. januar 1971 samme sted) var en norsk professor i geologi og høyrepolitiker.

Han studerte ved Krigsskolen 1916-17 og ble ansatt ved Bergens Museum i 1919, der faren Carl Fredrik Kolderup var professor. Etter en del forskning fikk Niels-Henrik sin dr.philos. i 1928. Han ble i 1939 utnevnt til professor samme sted, det året faren gikk av som professor. Med faren ga han i 1940 ut *Geology of the Bergen Arc System*.

I det militære hadde han blitt sekondløytnant 1918, premierløytnant 1925 og kaptein i 1935, ett år før han
ved den nye Handelshøyskolen i Bergen ble engasjert som foreleser. Han ble arrestert under den andre verdenskrig, og satt først på Grini i 1941, så tre år i tyske konsentrasjonsleire (Natzweiler), lammet fra livet og ned.

Etter kirgen fortsatte han i sitt professorat, og han ledet komiteen som utredet loven for det nye Universitetet i Bergen. Det ble mye styr da han gikk inn for at studenter skulle få møterett i fakultetsrådet, noe de fikk. Han ble i 1948 innvalgt i Det Norske Videnskaps-Akademi såvel som æresmedlem i Geological Society of London. Dette var det året museet inngikk som en del av det nye Universitetet i Bergen. Kolderup var dekan ved det matematisk-naturvitenskapelige fakultetet i disse første årene 1948–53. Han var redaktør for Norsk geologisk tidsskrift 1952–64. Han ga seg i 1969 etter å ha mottatt St. Olavs Orden i 1967. Hans etterfølger i professoratet ble briten Brian Sturt (1933–2000).

Kolderup var med i Høyres sentralstyre fra 1934 til 1950. Fra 1945 til 1953 var han vararepresentant for Høyre på Stortinget. Ellers hadde han en lang rekke verv lokalt og nasjonalt. Han var sønn av professor i geologi ved Bergens Museum, Carl Fredrik Kolderup (1869–1942) og Kitty Pedersen (1871–1961). Han giftet seg i 1928 med Else Krabbe (1900-1994) De var bosatt i Olaf Ryes vei 17 i en sveitservilla de kjøpte i 1930,

Referanser
----------

1. 1 2  «Kolderup, Niels Henrik (1898-1971)». Stortinget.no.
2. ↑  Kristian Ottosen (1995). *Natt og tåke*. Oslo. s. 311.

Eksterne lenker
---------------

* (no) Niels-Henrik Kolderup hos Stortinget Rediger på Wikidata

* (no) Niels-Henrik Kolderup hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Stortinget **·** VIAF **·** ISNI **·** SUDOC **·** Fangeregisteret

 |
**Oransjeskogsnegl**, (*gråbrun skogsnegl, Arion fuscus*) er et bløtdyr og tilhører de landlevende lungesneglene i familiegruppen skogsnegler. Den er en av «nakensneglene» uten synlig skall. Den er utbredt i mellom Europa.

Oransjeskogsnegl er fra mars 2011 artens norske navn.

Oransjeskogsnegl, (*Arion fuscus*) er av enkelte entomologer i Tyskland og Tsjekkia, regnet som et synonym av *Arion subfuscus* .

Utseende
--------

Oransjeskogsnegl er gulbrun på farge med et svakt mørkt bånd langs ryggen. Hos noen er denne ryggstripen fint delt langs midten av en lys stripe. Slimet er gult. Den kan bli opptil 6 cm. lang.

Oransjeskogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.

Oransjeskogsnegl kan ligne på enkelte arter i familien kjølsnegler (Limacidae), men disse har åndehullet bak midten av kappa og en kjøl på den bakre delen av kroppen. Mange av artene inne skogsnegler ligner på hverandre. For å kunne artsbestemme disse med sikkerhet kan det kreves undresøkelse av de indre organene. (genetaliene).

Levevis
-------

Oransjeskogsnegl lever for det meste av ulike plantedeler, som den spiser. Den har ikke tenner, men en raspetunge, som den kan raspe i seg maten med. Men den kan spise døde dyr (åtsler) eller mindre snegler som de kommer over.

Oransjeskogsnegl finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt, lukker den åpningen til kapphulen, mest mulig for å spare på fuktigheten.

Oransjeskogsnegl er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.

Referanser
----------

1. ↑  Morten Günther (31.03.2011). «Hagefiende skifter navn» **(norsk)**. Bioforsk. Arkivert fra originalen 16. oktober 2011. Besøkt 1. april 2011.
2. ↑  «Arbeitskreis Mollusken NRW». Arkivert fra originalen 10. oktober 2007. Besøkt 12. februar 2008.

Eksterne lenker
---------------

* (en) *Oransjeskogsnegl* i Encyclopedia of Life Rediger på Wikidata

* (en) *Oransjeskogsnegl* i Global Biodiversity Information Facility Rediger på Wikidata

* (no) *Oransjeskogsnegl* hos Artsdatabanken Rediger på Wikidata

* (sv) *Oransjeskogsnegl* hos Dyntaxa Rediger på Wikidata

* (en) *Oransjeskogsnegl* hos Fauna Europaea Rediger på Wikidata

* (en) *Oransjeskogsnegl* hos NCBI Rediger på Wikidata

* (en) *Kategori:Arion subfuscus* – bilder, video eller lyd på Wikimedia Commons Rediger på Wikidata

* *Arion fuscus* – detaljert informasjon på Wikispecies Rediger på Wikidata
**Patient Protection and Affordable Care Act** (**PPACA**), forkortet **Affordable Care Act** (**ACA**) og kalt **Obamacare**, er en amerikansk føderal lov vedtatt av Kongressen i 2010.

Loven har som formål å sørge for prismessig overkommelig behandling og innfører en offentlig helseforsikring i USA, som hittil hadde basert sitt helsevesen på private helseforsikringer, med det resultat at omkring 32 millioner amerikanere ved lovens vedtagelse ikke var forsikret.

USAs høyesterett fant i juni 2012 at loven ikke var forfatningsstridig.

Loven har ført til at antallet amerikanere uten helseforsikring gikk ned fra 16 % i 2010, til 8,9 % i 2016. Republikanerne har imidlertid vært negative til loven, og Obamas etterfølger Donald Trump signerte en presidentordre samme dag som han ble innsatt som president som skal «minimere lovens økonomiske byrde i påvente av avskaffelse». I mars 2017 la Trump fram et lovforslag som ville redusere krav til forsikringsdekning og dermed kostnader. Trump greide ikke å få tilstrekkelig mange av sine partifeller med på forslaget, og lovforslaget ble trukket tilbake.

Se også
-------

* Helsereform i USA

Referanser
----------

1. ↑  Obamas sundhedsreform er vedtaget
2. ↑  Højesteret godkender Obamas sundhedsreform
3. 1 2  «Trump er allerede i gang». *ABC Nyheter*. 21. januar 2017. Besøkt 21. januar 2017.
4. ↑  «Trump tastes failure as U.S. House healthcare bill collapses». *Reuters*. 25. mars 2017. Besøkt 26. mars 2017.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** BBC Things
 |
**Niels Christian Clausson** (født 1724 i Christiania, død 1794) var en norsk prest.

Clausson ble student 1743 og tok teologisk eksamen 1751. Han var først kapellan i Østre Moland og på Tromøya, deretter feltprest i Holstein. Fra 1763 var han sogneprest i Brande i Ribe i Danmark og fra 1786 sogneprest ved Trinitatis kirke i Fredericia. Han tok den teologiske doktorgraden i 1790. 

Clausson skrev avhandlingene *Om Bøndergaardes tienligste Størrelse* (1771) og *Om Folkemængden i Bondestanden* (1772), som ble belønnet med henholdsvis gull- og sølvmedalje av Landhusholdningsselskabet. Skriftet *Proprietærernes Eyendom ligesaa hellig i Regieringens Øine som Bondens Frihed* (1787) ga foranledning til en debatt i det danske tidsskriftet *Minerva*.

Verk
----

* *Undersøgelse om Amerikas Opdagelse har mere skadet end gavnet det menneskelige Kiøn ? (1785)*
* *De hellige saavelsom Profane Oraklers Oprindelse, Natur og Skiebne* (Fredericia, 1791)
* *De origine & natura oraculorum tam sanctorum qvam profanorum* (Kbh. 1791)

Eksterne lenker
---------------

* (no) Publikasjoner av Niels Christian Clausson i BIBSYS

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Skallsikring** er et begrep innen alarmsystemer for bygninger, biler og liknende.

Med *skall* refererer man til det som omslutter området man ønsker å beskytte. En viktig tommelfingerregel er at skallet ikke gir bedre beskyttelse enn sitt svakeste ledd. Et eksempel er et bomberom med en tynn tredør.

Begrepet skallsikring kan også gjenspeile at sikkerhetsmekanismene er begrenset til selve skallet. For eksempel med lås på dørene og glassknusealarm på vinduene, men ikke bevegelsessensor inne i selve bygget.

En av fordelene med skallsikring er at boligalarmen da kan være på, mens du selv er hjemme.

Sikring av et generelt geografisk område, som f.eks en flyplass, betegnes vanligvis som områdesikring. Skallsikring blir da et spesialtilfelle av dette.

Referanser
----------

1. ↑  «Arkivert kopi». Arkivert fra originalen 5. mars 2016. Besøkt 30. september 2008.
2. ↑  www.hafslund.no/files/File/Kundeservice/Privat/boligalarm/brukerveiledning/Hafslund\_tradlos\_alarm\_bruker.pdf
3. ↑  «Arkivert kopi». Arkivert fra originalen 28. februar 2010. Besøkt 21. desember 2009.
**Slobozhanske** (ukrainsk: Слобожанське, russisk: Слобожанское) er en bosetning i Chuhuiv Raion i Kharkiv oblast i Ukraina. Det ligger i Donets-dalen, på venstre bredd. I Slobozhanske finnes administrasjonen av Slobozhanske-bosetningen hromada, en av hromadaene i Ukraina. Befolkning:
13 862

Fram til 4. februar 2016 var bosetningen kjent som **Komsomolske**. Den dagen vedtok Verkhovna Rada å gi nytt navn til Komsomolske til Slobozhanske, i henhold til loven som forbyr navn av kommunistisk opprinnelse..

Fram til 18. juli 2020 tilhørte Slobozhanske Zmiiv Raion. Raion ble avskaffet i juli 2020 som en del av den administrative reformen av Ukraina, som reduserte antallet raioner i Kharkiv oblast til syv. Området Zmiiv Raion ble slått sammen til Chuhuiv Raion.

Økonomi
-------

### Transport

Slobozhanska jernbanestasjon, nær bebyggelsen, ligger på jernbanen som forbinder Kharkiv og Lyman via Izium. Det er noe passasjertrafikk.

Slobozhanske er forbundet med veier med Kharkiv og med Izium.

Referanser
----------

1. ↑  «Слобожанская громада» **(russisk)**. Портал об'єднаних громад України.
2. ↑  «В Комсомольском собирают подписи против переименования» **(russisk)**. Status Quo. 8. februar 2016. Besøkt 16. mai 2021.
3. ↑  «Про утворення та ліквідацію районів. Постанова Верховної Ради України № 807-ІХ.» **(ukrainsk)**. 18. juli 2020.
4. ↑  «Нові райони: карти + склад» **(Ukrainian)**. Міністерство розвитку громад та територій України.

|  |  |
| --- | --- |
| Oppslagsverk/autoritetsdata | GeoNames
 |
**Skallethet** er mangel av hårvekst, altså hårtap på hele eller deler av hodet. Relativt mange menn utvikler skallethet med stigende alder, og også en del kvinner om enn mye færre. Tilbøyelighet til skallethet er delvis arvelig (alopecia androgenetica). *Høy panne* er et omskrivende uttrykk for en begynnende skallethet.

Da skallethet ofte anses som uønsket, markedsføres et antall produkter, både legemidler (Minoksidil/Finasterid) og naturmidler som skal motvirke hårtap og/eller fremme hårvekst. Enkelte velger å skjule tapt hår med parykk eller tupé. Det er også utviklet forskjellige former for hårtransplantasjon. Forskjellige frisyrer brukes også for å kamuflere delvis skallethet, se hentesveis.

Se også
-------

* Alopecia areata (flekkvist håravfall)
* Alopecia totalis (tap av alt hodehår)
* Alopecia universalis (tap av alt kroppshår)
* Hårtap (Alopecia androgenetica)

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Universalis **·** GND **·** NDL
 |
**Lynn Canal-Icy Straits Election District** er en tidligere folketellingsdivisjon i den amerikanske delstaten Alaska. Valgdistriktet lå i de sørøstlige delene av delstaten, mellom 141 lengdegrad i nordvest og Icy Strait i sørøst, med den nordlige delen av øya Chichagof. I 1960 hadde området et areal på 30 875 kvadratkilometer og 2 945 innbyggere.

Området ble etablert som et valgdistrikt i 1958, og før folketellingen i 1970 ble området Haines, som lå rundt Lynn Canal, skilt ut som en egen valgdivisjon. Det resterende området skiftet navn til Skagway-Yakutat Census Division.

Referanser
----------

1. ↑  Bureau of the Census, *Census of Population, 1960: Total Population Counts for the U.S. States...*. Washington D.C. 1961. Alaska, Table 6.-«Area and population of election districts, urban and rural: 1960».
2. ↑  U.S. Bureau of the Census, *Population of States and Counties of the United States: 1790 to 1990. From the Twenty-one Decennial Censuses*. Mars 1996. (Del III side 11-12). Besøkt 22. april 2015. (en)

Kilder
------

* Kartdata fra State of Alaska, Department of Labor and Workforce Development: *Alaska Census Data*. Boundary Maps. (en)